open-index/open-wikipedia-markdown huggingface dataset:
Jøde i Hitlerjugend

***Jøde i Hitlerjugend*** (tysk tittel: *Hitlerjunge Salomon*) er en tysk-polsk-fransk dramafilm fra 1990, regissert av Agnieszka Holland. Filmen er basert på selvbiografien til Salomon Perel, en jøde som under andre verdenskrig måtte gå inn i Hitlerjugend for å holde sitt jødiske opphav skjult for nasjonalsosialistene.

## Handling

Salomon opplever Krystallnatten på samme dag som han har bar mitzva, noe som gjør at familien flykter til Łódź i Polen for å komme unna forfølgelsene. Ved Tysklands invasjon sender faren Salomon og broren Isaac østover for å komme seg unna krigshandlingene, men de separeres under reisen. Salomon havner i den sovjetiskokkuperte delen av Polen, og blir plassert i et barnehjem i Grodno. På barnehjemmet viser Salomon seg som en pragmatiker, og blir med i Komsomol.

Under Operasjon Barbarossa blir Salomon tatt til fange. Tyskerne lurer på hvorfor han snakker så godt tysk, og Salomon greier å lure dem til å tro at han er *[[etniske tyskere|volksdeutsch]]*. Han blir tatt opp i den tyske hæren som tolk, og deltar i krigshandlinger på østfronten. Salomon skal etterhvert til å desertere, men da han forsøker ender det i at alle tror at han angriper en sovjetisk stilling. «Angrepet» ender med at de sovjetiske soldatene overgir seg til Salomon. Salomon blir nå ansett som en krigshelt, og blir sendt til en Hitlerjugend-skole i Tyskland. Samtidig tar en tysk kaptein fra Pommern på seg å adoptere Salomon.

På skolen må Salomon stadig skjule sitt jødiske opphav. Spesielt er det faktum at han er omskåret vanskelig å skjule. Han innleder etterhvert et forhold til den fanatisk antijødiske jenten Leni, men kan ikke gå inn i et seksuelt forhold på grunn av dette. Leni svarer da med å få barn med Salomons romkamerat Gerd, da hun har hørt at Hitler vil at alle tyske jenter skal skjenke ham barn.

Problemene fortsetter når det blir stilt spørsmål om hvorfor Salomon ikke har noe sertifikat som beviser hans «raserenhet». Salomon kommer ut av knipen ved at de allierte tilfeldigvis bomber den lokale politistasjonen samme dag. Samtidig død Gerd.

Mot slutten av krigen blir Salomon og resten av Hitlerjugend-klassen sendt for å delta i slaget om Berlin. Her overgir Salomon seg til sovjeterne, men de tror ikke på historien hans. De skal til å skyte ham da han oppdages av broren Isaac, som har overlevd et opphold i en konsentrasjonsleir.

Etter krigen drar Salomon til Palestina, der han stolt over sin jødiske herkomst gjenopptar sin religion.

## Priser

Filmen vant en Golden Globe-pris, for beste utenlandske film. Filmen ble også nominert til en Oscar for beste adapterte manus.

## Skuespillere
* Marco Hofschneider som Solomon Perel
* Julie Delpy som Leni
* Hanns Zischler som Hauptmann
* René Hofschneider som Isaak
* Piotr Kozlowski som David
* André Wilms som Robert Kellerman, en soldat
* Ashley Wanninger som Gerd
* Halina Łabonarska som Lenis mor.
* Klaus Abramowsky som Solomons far
* Marta Sandrowicz som Berta
* Nathalie Schmidt som Basia
* Delphine Forest som Inna
* Martin Maria Blau som Ulmayer
* Andrzej Mastalerz som Zenek
* Solomon Perel som seg selv.

## Referanser


## Eksterne lenker
*
Anders Haavie

**Anders Haavie** (født 1972) er en norsk fjernsynsregissør.

Haavie har regissert TV-programmer som *[[Topp 20]],* ''Leirskolen'' (NRK), *[[Idol]]*, *[[Skal vi danse (TV-program)|Skal vi danse]]* og *[[Blanke ark|Blanke Ark]]*. Han har jobbet på Gyro og Bonanza, og har også klippet serier som *[[Fagerstrand (TV-serie)|Fagerstrand]]*, *[[Hellstrøm rydder opp]]*, *[[Skal vi danse (TV-program)|Skal vi danse]]*, *[[Norske Talenter]]*, *[[Hvem tror du at du er?]]*, *[[Tatt av kvinnen (film)|Tatt av kvinnen]]* (editorial supervisor) og diverse andre serier. Etterarbeid på en lang rekke konserter for Lydverket - NRK. 

Haavie var ferdig med fjernsynsutdannelsen ved Høgskolen i Lillehammer i 2001.

Han vant Gullruten 2024 i klassen beste regi enkamera- underholdning for TV-serien *[[Helsekost Furuseth]]*.

## Referanser


## Eksterne lenker
*
Karianne Bjellås Gilje

**Karianne Bjellås Gilje** (født 16. mai 1969) er en norsk cand.philol. fra Universitetet i Oslo, tidligere lærer på Journalistutdanningen i Oslo og tidligere forlagsredaktør i Universitetsforlaget.

Bjellås Gilje var redaktør av det faglitterære tidsskriftet «Prosa» 2006–2011. Hun var spaltist i A-magasinet 2005–2007, lørdagsspaltist i Dagbladet 2009-2012 og har også vært spaltist i Dagens Næringsliv og Morgenbladet. Fra høsten 2012 var hun spaltist i Aftenposten.

Bjellås Gilje har bidratt i en rekke bøker – om norsk sakprosa, om Knut Hamsun, om essayistikk med mer. Hun har redigert boken *Oppdrag: mamma, pappa. Fortellinger fra en ny generasjon foreldre* (m/Tonje Vold, Kagge, 2004) og en bok om emaljekunstneren Grete Prytz Kittelsen, *Grete Prytz Kittelsen. Emalje og design* (Gyldendal Norsk Forlag, 2008). Utstillingen som åpnet samtidig med bokutgivelsen sto i Nasjonalmuseet for kunst, arkitektur og design i tidsrommet 17. januar &ndash; 30. august 2008. Boken ble i 2012 oversatt til engelsk og utgitt på W. W. Norton i New York og London.

Fra 2011 til 2016 var hun programsjef i Norsk Form på DogA Norsk Design- og Arkitektursenter. Fra 2016 jobbet hun som dekan ved Kunsthøgskolen i Oslo. Fra høsten 2019 til 2024 var hun daglig leder for Bergesenstiftelsen.

## Referanser


## Eksterne lenker
Øyangen (Øystre Slidre)

**Øyangen** er en innsjø i Øystre Slidre kommune i Valdres i Innlandet fylke. Den ligger 928 meter over havet og arealet er . De største tilløpselvene kommer fra Jødmannstjernet og Rognlifjellet. Fra Øyangen renner vannet ut i Røyri. Øyangen er en del av Øystre Slidre-vassdraget.

Øyangen er et privateid vann, og fiske er normalt ikke tillatt. I vannet finnes det ørret, abbor og ørekyt.

Området rundt sjøen preges av stølsdrift med kyr, og er et populært hytte- og turområde både sommer og vinter.

## Referanser
Den nordiske investeringsbank

**Den nordiske investeringsbank** (**NIB**) er en multilateral finansinstitusjon som eies av de åtte medlemslandene Danmark, Estland, Finland, Island, Latvia, Litauen, Norge og Sverige. Banken finansierer private og offentlige prosjekter i- og utenfor medlemslandene. 

NIB finansierer prosjekter som styrker medlemslandenes konkurranseevne og forbedrer miljøet. Banken tilbyr langsiktige lån og garantier på konkurransedyktige markedsvilkår til sine kunder i privat og offentlig sektor. NIB fokuserer spesielt på fire områder:
* Energi og miljø;
* Infrastruktur, transport og telekommunikasjon;
* Industri og tjenester;
* Finansinstitusjoner og SMB-er.

Mulige prosjekter for finansiering vurderes ut ifra et perspektiv om bærekraftig vekst. NIB analyserer prosjektets påvirkning på konkurransekraft og miljøet, så vel som den indirekte påvirkningen på økonomien og samfunnet. Banken har utlånsvirksomhet både i medlemslandene og i vekstmarkeder i Europa, Afrika, Asia og Latin-Amerika. NIB har en del av sin miljølånsportefølje i områder utenfor medlemslandene, som østersjøområdet og barentsregionen. 
NIB foretar sin opplåning på de internasjonale kapitalmarkedene og NIBs obligasjoner har den høyest mulige kredittrangeringen (AAA/aaa).

## Referanser


## Litteratur
* 

## Eksterne lenker
* 
*
Hartwig Gauder

**Hartwig Gauder** (født 10. november 1954 i Vaihingen an der Enz i Baden-Württemberg, død 22. april 2020) var en tysk kappgjenger som representerte DDR og Tyskland. I løpet av karrieren ble han både europamester, verdensmester og olympisk mester på kappgjengernes lengste distanse, 50&nbsp;km.

I 1975 og 1976 ble han østtysk mester på 20&nbsp;km, og satte ny europarekord på denne distansen kappgang på bane i 1978. Etter at han bare ble nummer sju under europamesterskapet, bestemte han seg for å satse på 50&nbsp;km. Da han ble olympisk mester på denne distansen i 1980, var dette bare hans fjerde konkurranse på denne distansen.

## OL-medaljer
*  1980  Moskva -  **Gull** i friidrett, 50 km kappgang menn  Øst-Tyskland 
*  1988  Seoul -  Bronse i friidrett, 50 km kappgang menn  Øst-Tyskland 

## Mesterskapsresultater
* EM 1978: nr. 7 på 20 km
* OL 1980: **gull** på 50 km
* EM 1982: nr. 4 på 50 km
* EM 1986: **gull** på 50 km
* VM 1987: **gull** på 50 km
* OL 1988: bronse på 50 km
* EM 1990: bronse på 50 km
* VM 1991: bronse på 50 km
* OL 1992: nr. 6 på 50 km

## Referanser


## Eksterne lenker
* 
*
Raúl González (kappgjenger)

**Raúl González Rodríguez** (født 29. februar 1952) er en tidligere meksikansk kappgjenger.

Hans første OL-deltakelse var i München i 1972, der han ble nummer 20 på 50&nbsp;km kappgang. Fire år senere, under OL 1976 i Montréal, ble han nr. 5 på samme distanse, og nr. 6  under OL 1980 i Moskva.

I sin fjerde OL-deltakelse, under OL 1984, manglet de sterke kappgjengerne fra Sovjetunionen, og Raúl González sikret seg gull på 50&nbsp;km. Han tok også sølv på 20&nbsp;km, på plassen bak landsmannen Ernesto Canto.

## Eksterne lenker
*
Nycomed

**Nycomed** var et norsk farmasøytisk selskap, kjent for å  ha utviklet og produsert legemidler som Globoid, Spenol og Nycosalt, samt røntgenvæsker. Selskapet ble kjøpt opp av Takeda Pharmaceutical Company i 2011.

## Historie
Forhistorien til Nycomed er Nyegaard & Co, som i 1986 ble kjøpt opp av strømprodusenten Hafslund og fikk navnet Nycomed. Nycomed kjøpte så opp Collett Marwell-Hauge i Asker, samt Hydro Pharma på Elverum i 1992, før man i 1994 kjøpte opp diagnostiseringsdivisjonen til amerikanske Sterling Winthrop.

I 1996 ble selskapet delt i to: Legemiddelproduksjonen Nycomed Pharma og diagnostiseringsdivisjonen Nycomed Imaging (som drev med røntgenkontrast etc.). Sistnevnte ble samme år fusjonert med det britiske selskapet Amersham plc, som ble siden kjøpt opp av GE og en del av GE Healthcare. I 1999 ble legemiddelproduksjonen etablert under navnet Nycomed igjen som et selvstendig selskap, og ble solgt til Nordic Capital.

Nycomed kjøpte i januar 2007 det betydelig større selskapet Altana Pharma. I 2008 hadde Nycomed hovedkontor i Zürich, virksomhet i mer enn 50 markeder, leveranser til mer enn 100 markeder og ca. 12 000 medarbeidere. Nycomed er sterkt til stede i Europa og har omfattende virksomhet i voksende markeder som Sør-Amerika, Russland/CIS, Asia og Stillehavs-området. Nycomed tilbyr reseptpliktige medisiner til sykehus, spesialister og allmennpraktiserende leger, samt ikke-reseptpliktige medisiner i utvalgte markeder. Nye produkter hentes både fra egen forskning og ved innlisensiering fra eksterne partnere.

Håkan Björklund er konsernsjef (CEO), mens Tony Weitzberg fra Nordic Capital er styreformann.

Den 30. september 2011 ble Nycomed en del av Takeda. Som en følge av dette skiftet selskapet navn i Norge til Takeda Nycomed AS fra 30. november 2012. Fra 1. juli 2015 het selskapet Takeda AS. I 2021 ble deler av selskapet kjøpt opp av danske Orifarm Healthcare AS.

Nycomed som firma eksisterer altså ikke lengre, men arven lever fortsatt gjennom kjente norske merkevarer som starter med Nyco – slik som Nycoplus, Nycodent og Nycopro. 

## Referanser


## Litteratur
*Rolv Petter Amdam og Knut Sogner, *Nyegaard & Co. – A Norwegian Pharmaceutical Company*.  I *The Business History Review*, 70(1):137-139 (1996)

## Eksterne lenker
Nettsiden til Nycoplus
* Nettsiden til Orifarm health (hvor du finner nycodent og nycopro)
Nyegaard & Co

**Nyegaard & Co** (kjent under forkortelsen **Nyco**) var et norsk farmasøytiske selskap, kjent for å  ha utviklet og produsert flere av landets mest kjente legemiddel (blant annet Globoid, Spenol og Nycosalt), samt verdensledende røntgenvæsker, som eksisterte under dette navnet fra 1890 til 1986.

Selskapet ble startet i Kristiania i 1874 av farmasøyten Morten Nyegaard fra Tune (1844–1921) som bedrev agentur for import av apotekervarer, noe utdanning, og etter hvert import av andre kjemiske varer. Sammen med Thomas Hafslund etablerte Nyegaard firmaet **Nyegaard & Co. A/S** i 1890. Nyegaard trakk seg så ut av selskapet i 1901, og Theodor Haslund ble nå medeier med Emil Steen inntil 1906. Da skjedde et eierskifte igjen, hvor Hafslund forsvant ut, mens Fredrik L. Christensen ble Steens partner. I 1913 ble Steen eneeier av selskapet.

Steen stod bak omformingen av selskapet fra en selger av generelle varer andre hadde laget til å bli en produsent av farmasøytiske produkter. Etter hans død tok hans enke Laura Steen over selskapet, før deres sønn Fredrik Steen tok over i 1921. Samme år fusjonerte man med *Koren & Gedde*, som siden 1919 var eiet av Sverre Blix. Blix ble nå medeier sammen med Fredrik Steen.

Egen produksjon startet i 1913 da man lanserte Globoid (en kopi av Aspirin), og bedriften etablerte etter hvert landets første farmaseutiske forskningsavdeling (1925). Virksomheten flyttet til nytt syv-etasjers nybygg i Nydalen (1940).. Tilstedeværelsen i Nydalen / Storo-området førte til at Oslo kommune ga veien ved siden på Storo navnet Nycoveien i 1953. Nyco fabrikker, som lå i nr. 2 og ga grunnlag for navnet, er i dag hovedkontor for GE Healthcares Norgesavdeling. I 1980 kjøpte de også opp den tilgrensende Lillo gård for å bruke den til blant annet representasjonsoppdrag.

Firmaet utviklet Isopaque, et kontrastmiddel for røntgenfotografering og medisinsk billeddiagnostikk (1959), og mottok for dette NTNFs ærespris 1969 (ved forskningsdirektør Hugo Holtermann). Med den svenske professor Torsten Almén utviklet man Amipaque (1970), en ikke-ionisk væske, som ble videreutviklet til det verdensledende produktet Omnipaque (1982).

I 1986 ble selskapet kjøpt opp av strømprodusenten Hafslund og fikk navnet Nycomed. I 1996 ble dette selskapet delt i to: Legemiddelproduksjonen *Nycomed Pharma* og diagnoserings-divisjonen *Nycomed Imaging* (som drev med røntgenkontrast etc.). Sistnevnte ble fusjonert med det britiske selskapet Amersham plc samme år, som ble siden kjøpt opp av GE og en del av GE Healthcare.

## Referanser
Kystled

**Kystled** er et landsomfattende samarbeid om overnattningstilbud for alle som ønsker å oppleve norsk skjærgård, med både friluftsliv, natur og kystkultur i fokus. 

Kystleden utgjøres av over 90 unike overnattingssteder, hvorav de fleste er i kulturhistoriske bygninger som fyr, naust, sjøbuer og liknende. Standarden varierer fra hytter uten strøm til steder som er betydelig mer utrustet. Overnattingsstedene er ikke-kommersielle, og en betydelig innsats fra frivillige ligger bak. De lokale prosjektene styres som oftest av kommuner, lokallag tilsluttet Forbundet KYSTEN, Norsk Fyrhistorisk Forening eller vel- og turistforeninger.  

Ordningen er et samarbeid mellom Forbundet KYSTEN, Norsk Fyrhistorisk Forening, Den Norske Turistforening og Friluftsrådenes Landsforbund.     

Den største nettverket finnes i Oslofjorden. I 2022 er det totalt 62 steder tilgjengelig for booking fra Oslofjordens Friluftsråds nettsider.

## Oversikt over kystled
* Kystled Ytre Nordfjord
* Kystleder i Nord-Troms
* Kystled Salten
* Kystled Sør
* Øksnes kystled
* Vega kystled
* Kystleia på Sunnmøre
* Kystleden i Hordaland og Nord-Rogaland
* Kystled Oslofjorden
* Langesundsfjorden kystled
* Kystled Nærøyfjord

## Bilder fra kystleden i Oslofjorden
 
Fil:Homlungen-fyr-Hvaler-w.jpg|Homlungen fyr i Hvaler kommune. Kystled er et friluftstilbud og på mange av hyttene følger det med robåt.
Fil:Søndre Langåra Tåkeklokke i Frogn. fisking.jpg|Søndre Langåra tåkeklokke i Frogn. Dette er det eneste tåkeklokkeanlegget i landet det er mulig å overnatte i.
Fil:Bestemorstua-Oppegård-wik.jpg|Bestemorstua i Nordre Follo ligger 20 minutter fra Oslo S.
Fil:Fulehuk fyr Norway 2014-06-13.JPG|Fulehuk fyr ble lagt ned i 1989, men overtatt av Nøtterøy kommune i 2005 og satt i stand som kystledhytte av Fulehuks venner.


## Eksterne lenker
* 
*Kystled Oslofjorden med mulighet for bestilling av hytter
Coma (film fra 1978)

***Coma*** er en amerikansk thriller fra 1978 regissert av Michael Crichton (også manus). I hovedrollene finner vi Geneviève Bujold og Michael Douglas. Basert på en bok av den am. forfatteren Robin Cook. 

*Coma* handler om en rekke mystiske dødsfall ved et større amerikansk sykehus.

## Handling
Et sykehus begynner plutselig å oppleve flere dødsfall (koma-tilfeller) etter vanlige rutineoperasjoner. Den kvinnelige legen Susan (Bujold) blir helt besatt av å finne ut hva som egentlig skjer på sykehuset da hun mister sin beste venninne på samme måte. Hun finner etterhvert ut at komaofrene blir fraktet til Jefferson Institute, et godt bevoktet betongkompleks i utkanten av byen som driver med noe som ikke tåler dagens lys. Etter hvert som hun vikles inn i coma-pasientenes hemmelighet, setter hun også sitt eget liv i fare.

## I rollene
*Genevieve Bujold ...som Dr. Susan Wheeler
*Michael Douglas ...som Dr. Mark Bellows
*Elizabeth Ashley ...som Mrs. Emerson
*Rip Torn ...som Dr. George
*Richard Widmark ...som Dr. George Harris
*Lois Chiles ...som Nancy Greenly
*Frank Downing ...som Kelly
*Hari Rhodes ...som Dr. Morelind
*Richard Doyle ...som Jim
*Lance LeGault ...som Vince
*Betty McGuire ...en pleierske
*Tom Selleck ...som fotballspilleren Sean Murphy
*Joanna Kerns ..som Diane
*Ed Harris ...en patolog

## Eksterne lenker
*
Karl Holberg

**Karl Holberg** (født 19. november 1921 i Frol, død 16. desember 1999 i Bærum) var en norsk ingeniør, kjent blant annet som pådriver i flere pioneerprosjekt for norsk krigføring og informasjonsteknologi.

Han tok eksamen ved Danmarks Tekniske Høgskole i København 1949 og jobbet som amanuensis i telegrafi og telefoni (1949–50), før han ble engasjert i Forsvarets forskningsinstitutt i 1951. Her ble han til han gikk av med pensjon i 1989. Han hadde et opphold ved Massachusetts Institute of Technology 1952–53.  

Han arbeidet i den tidlige fase med kybernetikk, men ble etterhvert forskningssjef ved avdeling for elektronikk (1957). Holberg var blant annet sentral i utviklingen av TERNE-rakettene (ASDIC for Sjøforsvaret utviklet 1957-59), telesatellitt-stasjon på Råø, telemetristasjoner på Andøya og Tromsø, ODIN et feltartilleri-system, og rakettene i Penguin-prosjektet. Innenfor informasjonsteknologi var han ansvarlig for utviklingen SAM (1962). Han satt  i *Regnemaskinkomiteen* ved NTH som presset frem anskaffelsen av GIER-maskin (1963). Han var også sentral da  Norge ble det andre land innlemmet i Internett (1972).

Ellers var han styremedlem i Chr. Michelsens Institutt, i Tandberg Data, medlem i Norges Tekniske Vitenskapsakademi (1971–), mottok NTNFs ærespris (1971) og Norske Sivilingeniørers Forening's hederstegn (1977).

## Referanser
«Mariasuden II»

**«Mariasuden II»** (av norrønt *Maríu* (Maria) og *súðin* (suden)) var ifølge tradisjonen et langskip Håkon Håkonsson lot bygge i Bergen. Skipet skal ha vært en meget vakker drake med 30 rom. I Håkon Håkonssons saga står det å lese at «hodet og nakken i stavnen var lagt med gull og seilet var vevet med vakre billeder». Skipet skal siden ha blitt gitt i gave til danskekongen.

## Se også
* «Bøkesuden» (Øystein Magnusson, bygget 1120–1123)
* «Olavssuden» (Magnus Erlingsson, bygget omkring 1170–1175)
* «Erkesuden» (Nikolas Kuvung, trolig bygget før 1175)
* «Mariasuden» (Sverre Sigurdsson, bygget 1182–1183)
* «Gorsuden» (Hide, usikkert når ble bygget, trolig omkring 1190)
* «Raudsuden» (Biskop Nikolas, trolig bygget i 1190-årene)
* «Olavssuden II» (Håkon Håkonsson, bygget i 1234)
* «Kristsuden» (Håkon Håkonsson, trolig bygget omkring 1255–1260)

## Referanser
Vjatsjeslav Ivanenko

**Vjatsjeslav Ivanovitsj Ivanenko** (russisk Вячеслав Иванович Иваненко, født 3. mars 1961 i Kemerovo) er en tidligere russisk kappgjenger som representerte Sovjetunionen.

I 1980-årene tilhørte Ivanenko verdenseliten på 50 km. I EM 1986 i Stuttgart tok han sølv, 59 sekunder bak tyskeren Hartwig Gauder. I VM 1987 i Roma gikk konkurransen i sterk varme, og avstandene mellom utøverne var betraktelig større. Igjen gikk seieren til Hartwig Gauder, mens Ivanenko tok bronsemedaljen over tre minutter bak vinneren. 

I OL 1988 i Seoul kunne Ivanenko stige øverst på seierspallen etter å ha vunnet 50 km foran tyskerne Ronald Weigel og Hartwig Gauder.

## Eksterne lenker
*
Jan Wessel

**Jan Wessel** (født 16. november 1903, død 12. august 1980) var en norsk radioingeniør, kjent for å ha etablert og drevet den norske produksjonsbedriften Radionette.

Han var selvlært, og utviklet sin første radio (en 2-radiorørs reiseradio med lommelyktbatteri) under navnet *Radionette*, basert på tyske komponenter (Ultra) satt sammen på hans hybel i Bygdøy allé i Oslo (1926).  Wessel etablerte firmaet *Jan Wessel Radiofabrikk*, samtidig med lansering av Europas første lysnettdrevede radio, den tre-radiorørs godtselgende *Radionette R3* (1927).  Etter den andre verdenskrig utviklet han Kurér.  Wessel var bosatt i Bærum og drev firmaet frem til pensjonering (1970).  

Han var av Wessel (slekt), sønn av driftsingeniør Henrik Lysholm Wessel (1861–1936) og Sophie Friederike (Frieda) Eleonore Weidemann Goebel (1868–1959). Jan giftet seg i 1937 med Liv Christiansen (1908–90) og 1945 med Gudrun Graverholt (1915–72).
## Utmerkelser
* NTNF ærespris (1968)
## Referanser
Stensgård & Midtliens kvartett

**Stensgård & Midtliens kvartett** ble starta i 1978 i Lillehammer/Gausdal. Stensgård & Midtlien ble to ganger norgesmester for gamaldans-orkester.

Kvartetten består av Stein Stensgård, Bjørn Midtlien, Øysten Veisten og Terje Lund.

## Diskografi
**[[Rundsnu]]* (1980)
**[[Nå må du være spretten og sprek]]* (1981)
**[[Ein fot i hårr ende]]* (1981)
**[[Så flisen' fyk!]]* (1984)
**[[Jubilée (album)|Jubilée]]* (1988)
**[[Vi fire]]* (1991)
**[[20 år i takt]]* (1997)

## Eksterne lenker
*
Cytosol

**Cytosol** er den intracellulære væsken som omgir cellens strukturer og organeller. Den består av vann, ioner, nukleinsyrer, karbohydrater og proteiner.

Prefikset *cyto-* kommer av gresk, *kytos* som betyr «celle». Det danner substantiver som «har med celler å gjøre». I cytosol er det sammensatt med *-sol*, en sammentrekning av *solutio* som betyr «løsning». Begrepet ble introdusert av professor i biokjemi, Henry A. Lardy i 1965. Han definerte begrepet slik: 

Da begrepet ble introdusert siktet det altså til en løsning trukket ut av cellens cytoplasma ved sentrifugering. I eukaryote celler er cytosol en del av cytoplasma. For å unngå å forveksle «cytosol» *[[in vitro]]* med   «cytosol» *[[in vitro|in vivo]]*, anbefalte professor emeritus i biokjemi, James Standish Clegg, å bruke et annet uttrykk som kan oversettes: «vannløselig cytoplasma».

## Referanser
Game of Death 2

***Game of Death 2*** (originaltittel: *Si wang ta*) er en hongkongkinesisk action-eventyr og kampsportfilm fra 1981 regissert av See-Yuen Ng. Billy Lo legger filmkarrieren på hylla og returnerer til sitt hjemsted for å dyrke og videreutvikle sin kampteknikk. Under en begravelse myrdes han og det blir hans yngre bror, Bobby Lo, som må hevne drapet. Dette bringer ham ut på en reise til Korea. Underveis skjønner han at det er mer som lå bak drapet enn bare rivalisering. Hovedrollen spilles av Kim Tai-chung, mens sentrale biroller spilles av Bruce Lee og Hwang Jang-Lee.

Filmen er også kjent under tittelen *Tower of Death.*

## Handling
Filmstjerne Billy Lo er en populær kampsportlærer som har utviklet en ny og overlegen kampteknikk. Hans lillebror Bobby er hans største fan og studerer hans teknikk nøye for å bli like dyktig. Billys dyktighet gjør at han ofte blir utfordret og truet av ulike rivaler. Første myrdes hans kollega Chin Ku, og midt under Chins begravelsen kommer et helikopter med en mekanisk innretning som plukker med seg kisten. Billy lykkes i å klamre seg fast til et av hjulene, men treffes av en kniv og faller mot en sikker død. Hans bror Bobby sverger hevn for sin brors død og begynner å undersøke bakgrunnen til siste tids hendelser. Omsider leder jakten ham til et sagnomsust tårn i Korea som kalles «Dødens Tårn». Der finner han svarene, men også en underjordisk narkotikafabrikk med mange vakter.

## Om filmen
*Games of Death 2* Den ble lagd som en slags oppfølger til *[[Game of Death]]*, men regnes også som en såkalt Bruceploitation. Den er til en viss grad satt sammen av eldre filmscener fra tidligere filmer med Bruce Lee. Dette er hovedsakelig ubrukte scener som ble filmet i forbindelse med produksjonene av *[[Enter the Dragon]]* og *[[Game of Death]]*.

Den fikk ikke så mye oppmerksomhet i sin samtid. Den har fått meget bra omtale av nettstedet Cityonfire.

Filmen ble ikke satt opp på kino i Norge, men ble utgitt på video på 1980-tallet.

## I rollene
(utvalg)
*Kim Tai-chung – som Bobby Lo (også kjent som Tong Lung)
*Bruce Lee – som Billy Lo
*Hwang Jang-Lee – som Chin Ku (også kjent som Wong Ching Lei)
*Roy Horan – som Lewis
*Roy Chiao – som prest
*Casanova Wong – Koreansk kjemper 
*Hoi San Lee – Monk-kjemper
*Mars – vakt i grotten	
* Miranda Austin – Angel
* Tiger Yang – som muskelmann leopard-drakt
* Yuen Biao – som blå Monk
* Bolo Yeung – som vakteb

## Se også
**[[The Big Boss]]* (1971) 
**[[Fist of Fury]]* (1972) 
**[[The Way of the Dragon]]* (1972)
**[[Enter the Dragon]]* (1973)
**[[Game of Death]]* (1978)

## Referanser


## Eksterne lenker
*
Verdensrankingen i snooker 2003/2004

**Verdensrankingen i snooker 2003/2004** er verdensrangeringen av de 32 beste snookerspillerne i verden for sesongen 2003/2004.

Poengene i rangeringen er basert på prestasjonene spillerne har gjort de to foregående sesongene, altså sesongene 2001/2002 og 2002/2003.

## Rangeringen

## Kilder
*Oppsett hos cajt.pwp.blueyonder.co.uk
Høydal

**Høydal** eller  **Høydalen** (Kartverket skriver Høydalen) er ei bygd i Volda kommune og ligger på sørsiden av Austefjorden. Fylkesvei 5891, som her heter *Høydalsvegen*, går gjennom bygda. 

Bebyggelsen er en blanding av fritidshus og bebyggelse for vanlige fastboende. Det ligger en møbelfabrikk i Høydal, som heter Høydal Møbelfabrikk AS.  

Det var 60 stemmeberettigede personer i bygda ved kommunevalget i 2007.

Mot sør går en lang, slak dal, Høydalsdalen, den fortsetter som Langedalen, der Storelva renner. 

## Referanser
Osmotisk trykk

**Osmotisk trykk** er trykk som oppstår når en høykonsentrert oppløsning er atskilt fra en lavkonsentrert oppløsning med en selektiv permeabel (halvgjennomtrengelig) membran. Det osmotiske trykket måles i pascal (Pa) og er et mål på trykket som trengs for å hindre vannet i å bevege seg inn i den mest konsentrerte løsningen. Ved å løse stoffer i vannet senkes vannets egen aktivitet, og derav konsentrasjonen. Vannets konsentrasjon og potensial synker.

## Se også
* Trykk

## Kilder
* Botanisk og plantefysiologisk leksikon
Marinus Jakob Kjeldgaard

**Marinus Jakob Kjeldgaard** (født 4. september 1884, død 6. februar 1964) var en dansk fotograf som ble kjent for sine satiriske fotomontasjer i den franske avisen Marianne.

Kjeldgaard ble kjent for sine montasjer som ser ut som ekte fotografier. Montasjene er av en slik kvalitet at de ser ut som virkelige fotografier, men avbilder situasjoner og hendelser som umulig kan ha skjedd. Han kan på bakgrunn av disse bildene enklere sammenlignes med en avistegner som lager satiriske karikaturer enn en fotograf. 

## Referanser


## Eksterne lenker
* 
* Dagbladet: Fikk nazistene på nakken
Kontinentalbanan

**Kontinentalbanan** er en svensk jernbanestrekning som går mellom Malmö og Trelleborg. Den ble opprettet i 1898 av det private jernbaneselskapet Malmö-Kontinentens Järnväg.

I 1909 ble linjen overtatt av den svenske staten, og det ble opprettet en fergeforbindelse med fire jernbaneferger mellom Trelleborg og Sassnitz i Tyskland. Dette muliggjorde gjennomgående jernbaneforbindelser mellom Berlin og de store svenske byene. 4. desember 1933 ble elektrisk drift av strekningen tatt i bruk.

I tillegg til forbindelsen til Sassnitz går det også jernbaneferger mellom Trelleborg og Rostock i Tyskland. Denne strekningen trafikkeres av MF «Skåne» og MF «Mecklenburg-Vorpommern», som er verdens største kombiferger (jernbane/bil). Denne fergeforbindelsen er drevet av TT-Line og Stena Line. 

## Linjekart

|}

## Referanser


## Eksterne lenker
*
Hooper – Den amerikanske helten

***Den amerikanske helten*** (originaltittel: *Hooper*) er en amerikansk action-komedie med Burt Reynolds i hovedrollen. Regi er ved Hal Needham. Filmen handler om stuntmannen Hooper og er løst baser på regissør Needhams egne erfaringer som stuntmann.

## Handling
Den aldrende stuntmannen Sonny Hooper (Burt Reynolds) har lenge vært en av de beste og mest ettertraktede i filmbransjen. Men nå begynner ryggen å plage ham, samtidig som han innser at de yngre guttene i bransjen er mer vågal og pågående enn ham selv. Han rives mellom et ønske om å trekke seg tilbake sammen med kjæresten og ønsket om å bevise at han fortsatt er den beste. I sin siste filminnspilling bestemmer han seg for å gjøre tidenes største bilstunt – mot legens råd.

## I rollene
* Burt Reynolds –  Sonny Hooper 
* Jan-Michael Vincent –  Ski Chinski 
* Sally Field –  Gwen Doyle 
* Brian Keith –  Jocko Doyle 
* John Marley –  Max Berns 
* Robert Klein –  Roger Deal 
* James Best –  Cully

## Eksterne lenker
*
Chris Fedun

**Christopher Michael Fedun** (født 14. januar 1986 i Nashville i Tennessee) er en kristen sanger og skuespiller fra USA. Han er med i gruppen Jump5. I tillegg til sang og skuespill har Fedun ferdigheter i turn og danser innen hiphop, jazz, ballett og tap.

## Referanser


## Eksterne lenker
* 
* 
* Chris' myspace–profil
Cutters hevn

***Cutters hevn*** (originaltittel: *Cutter's Way*) er en amerikansk kriminal-thriller fra 1981 regissert av Ivan Passer. Hovedrollene spilles av John Heard, Jeff Bridges og Lisa Eichhorn, mens sentrale biroller spilles av Stephen Elliott og Ann Dusenberry. Filmen er basert på Newton Thornburgs roman *Cutter and Bone* (1976).

## Handling
En regnfull natt bryter Richard Bones bil sammen. Sittende i bilen observerer han en mystisk bil et stykke unna der han så vidt kan se at noen stiger ut og kaster noe i en søppelbøtte like ved. Bone tenker ikke noe nærmere over saken og fortsetter videre for å besøke sin venn Alex Cutter. Neste dag får han vite at en ung jente er funnet myrdet i samme gate hvor han forlot sin bil. Bones blir raskt en av de mistenkte. Bone klarer imidlertid å gjenkjenne personene som steg ut av bilen – en lokal og mektig forretningsmann ved navn J.J. Cord. Dette gjør hans venn Cutter interessert og han bestemmer seg for å avsløre samfunnsstøtten Cord.

## Om filmen
*Cutters hevn* ble forholdsvis godt mottatt av filmkritikerne, noen som gjenspeiles i at den har fått 91 % på *[[Rotten Tomatoes]]*. Den amerikanske filmkritikeren Leonard Maltin gav den 2,5 av 4 stjerner.

Filmen hadde lave seertall og innbrakte kun $1,7 millioner på kino i USA.

Den ble ikke satt opp på norsk kino, men ble utgitt på video i 1984 av PolyGram Video.

## I rollene
(utvalg)
* Jeff Bridges – Richard Bone 
* John Heard – Alex Cutter 
* Lisa Eichhorn – Maureen Cutter, «Mo»
* Ann Dusenberry – Valerie Duran 
* Stephen Elliott – J.J. Cord 
* Arthur Rosenberg –  George Swanson

## Referanser


## Eksterne lenker
*
Fordelingspolitikk

**Fordelingspolitikk** er politikk som tar sikte på å påvirke inntektsfordelingen eller formuesfordelingen i samfunnet. Innenfor økonomisk politikk er fordelingspolitikk et definert mål for hele eller deler av det politiske spektrum. Spesielt venstresidens partier har i mange land profilert seg som forkjempere for en såkalt aktiv fordelingspolitikk, hvor Staten griper aktivt inn for å påvirke fordelingen av inntekt eller formue. All inntektsskatt som er prosentvis (i motsetning til helt flat koppskatt) øker inntektslikheten (styrker fordelingen) mellom skatteyterne, fordi de med høyere inntekt betaler mer i skatt nominelt, og dermed får sin inntekt mere redusert gjennom beskatningen enn de med lavere inntekt. Desto mer progressiv beskatning som velges, desto mer påvirkes fordelingen. 

I middelalderen var koppskatt vanlig, mens kirken tok et fordelings-standpunkt ved å innføre Tienden - opprinnelig ment som en 10% beskatning som derved skapte fordeling, men tidvis gjennomført som en mere flat avgift. Også i muslimske land har tiende vært vanlig, med en tilsvarende moderat fordelingseffekt. I Storbritannia gjennomførte statsminister Margaret Thatcher en stund koppskatt på visse områder, men dette er uvanlig i moderne tid. Norge har progressiv inntektsskatt med betydelig fordelingsvirkning, og uenigheten mellom de politiske partiene dreier seg i hovedsak om *hvor* progressiv skatten skal være. Skatten på selskapsoverskudd og kapitalinntekt er ikke progressiv i Norge.
Innsidehandel

**Innsidehandel** er handel av finansielle instrumenter i et aksjeselskap av «innsidere», som f.eks. ved ledere, direktører eller større aksjonærer. Begrepet brukes både om ulovlig og lovlig handel. For eksempel vil en lovlig innsidehandel være når kjøpet av aksjer blir lagt ut i en obligatorisk børsmelding, slik at handelen er kunngjort for offentligheten og myndigheter. En ulovlig innsidehandel er følgen av å misbruke konfidensielle opplysninger som kan påvirke selskapets verdi til innsiderens egen gevinst. I Norge er ulovlig innsidehandel straffbart i visse typer foretak, og overtredere kan idømmes opptil seks års fengsel på grunnlag av Verdipapirloven. Der følger det at «Tegning, kjøp, salg eller bytte av finansielle instrumenter eller tilskyndelse til slike disposisjoner, må ikke direkte eller indirekte foretas for egen eller fremmed regning av noen som har innsideinformasjon.»

Et eksempel på lukrativ innsidehandel er kjøp av aksjer rett før et selskap skal børsnoteres, disse kan da selges etter et par dager, med god fortjeneste. Beregninger gjort i USA viste at det i 2020 ble en samlet gevinst på 50,7 milliarder dollar for slike begunstigede handler.

## Referanser


## Kilder

* Nilsen, Morten: ''Ulovlig innsidehandel, en studie av fenomenet ulovlig innsidehandel på Børsen'', Institutt for kriminologi, UiO, Oslo, 1998
Verdens sprøeste bilrace

***Verdens sprøeste bilrace*** (originaltittel: *The Cannonball Run*) er en amerikansk action-komedie fra 1981 regissert av Hal Needham. Filmen handler om et ulovlig billøp som går tvers gjennom USA. De fremste rollene spilles av Burt Reynolds, Roger Moore, Farrah Fawcett og Dom DeLuise. Ellers medvirker en lang rekke kjendiser, deriblant Sammy Davis jr., Dean Martin, Jamie Farr og Jackie Chan.

Den fikk lunken mottakelse av anmelderne, men ble en stor publikumsuksess.

Den fikk to oppfølgere: *[[Verdens aller sprøeste bilrace]]* (1984) og *Speed Zone!* (1989). Ingen av den oppnådde samme popularitet som den første. Sistnevnte ble en stor flopp.

## Handling
Filmen handler om et ulovlig billøp som går fra kyst til kyst tvers over USA. Oppfinnsomheten er stor når det gjelder å snike seg unna politiet og forhåpentlig komme først i mål. I kampen tas alle midler i bruk – alt fra å kle seg ut som leger, med pasient, i en ambulanse til prester i en rød Ferrari og en fyr er overbevist om at han er James Bond.

## Om filmen

### Popularitet og økonomi
*Verdens sprøeste bilrace* ble populær i USA hvor den innbrakte $57 millioner og havnet på 7. pass over de mest innbringende filmene i 1981. Den innbrakte $160 millioner på verdensbasis.

Produksjonskostnadene var på mellom 16- og 18 millioner dollar.

### Anmelderne
Den ble ikke så godt mottatt av anmelderne, noe som gjenspeiles i at den har fått 30 % på Rotten Tomatoes. Roger Ebert gav den bare 0,5 av 4 stjerner, mens Leonard Maltin gav den BOMB.

## I rollene
(utvalg)
*Burt Reynolds – J.J. McClure
*Dom DeLuise – Victor Prinzim. (Opptrer også som  «Captain Chaos»)
*Roger Moore – Seymour Goldfarb jr. 
*Farrah Fawcett – Pamela Glover
*Dean Martin – Jamie Blake
*Sammy Davis jr. – Morris Fenderbaum
*Adrienne Barbeau – Marcie
*Jamie Farr – Sheik Abdul ben Falafel
*George Furth – som Arthur J. Foyt, filmens antagonist og den som forsøker å stanse løpet
*Jackie Chan – som Jackie Chan
*Terry Bradshaw – Mel 
*Mel Tillis – Terry
*Tara Buckman – Jill
*Valerie Perrine – kvinnelig trafikkpoliti
*Peter Fonda – Motorsyklist

## Referanser


## Eksterne lenker
*
Sentralinstitutt for industriell forskning

**Sentralinstitutt for industriell forskning** (**SI**) ble etablert 1949 i Oslo og var et norsk senter for tverrfaglig industriell forskning, etablert av NTNF. 
Instituttet flyttet inn i nybygg på Gaustad i 1956, og skiftet etterhvert navn til **Senter for industriforskning** (**SI**).

Opprettelsen av SI i tilknytning til Universitetet på Blindern i ble sett på med skepsis ved Norges tekniske høgskole i Trondheim. I kjølvannet av dette ble SINTEF opprettet i Trondheim. Ulike verdisynspunkter og prioriteringer var årsak til en strid mellom en akademisk preget institusjon på den ene siden, og et mer industrielt rettet råd på den andre om hvor sentrum for den teknisk-naturvitenskapelige forskningen skulle ligge. I ettertid kan en si at striden, selv om den til tider var preget av sterke motsetninger og krasse utspill, virket befruktende på «forskningssaken» sett under ett.

I mai 1992 besluttet styrene for SINTEF og SI å fusjonere, og fra nyåret 1993 inngikk derfor SI som en enhet i SINTEF under navnet SINTEF-SI. De tidligere antagonistene var dermed blitt én enhet.

Den første direktør ved Sentralinstitutt for industriell forskning var Alf Sanengen. Ved etableringen hadde SI en fysikkavdeling ledet av Henry Viervoll og en kjemiavdeling ledet av Bjarne Andvord Tønnesen. Instituttet ble senere delt opp i fire seksjoner: metallurgi, kjemi, elektronikk og data. SI ble til dels finansiert ved en generell bevilgning fra NTNF, dels ved prosjekter støttet av NTNF og dels ved oppdrag fra norsk industri. Fysikkavdelingen utviklet i begynnelsen av 1950-årene den første norskbygde datamaskinen NUSSE under ledelse av Thomas Hysing.

Siste direktør som frittstående enhet var Kjell Roderburg (1976–92). Forskningssjef var blant annet Bjørn Pedersen (1967–79), senere professor ved Universitetet i Oslo.

## Eksterne lenker
* Artikkel av Stig Kvaal
* Annen nettside med samme artikkel som over
* Om datamskinen NUSSE
I krabbegang

***I krabbegang*** (tysk: *Im Krebsgang*) er en novelle fra 2002 av den tyske nobelprisvinneren Günter Grass. Romanens tema er verdens største sjøfartskatastrofe, senkningen av «Wilhelm Gustloff». Novellen ble oversatt til norsk av Kjell Risvik og utgitt av Gyldendal Norsk Forlag i 2002.

## Referanser
Den hemmelige formelen

***Den hemmelige formelen*** (originaltittel: *The Formula*) er en tysk-amerikansk kriminal-thriller fra 1980 regissert av John G. Avildsen. Hovedrollen spilles av George C. Scott.

## Handling
Etterforskeren Barney Caine (Scott) etterforsker mordet på en nær venn, og dette leder ham på sporet av en meget verdifull formel som stammer fra de tyske nazistene. Formelen viser seg å være en oppskrift på hvordan det er mulig å fremstille drivstoff på en billig og ressursbesparende måte. Caines liv kommer i fare når oljemagnaten for et større oljeselskap (Brando) setter seg som mål å tilintetgjøre formelen, samt de som vet om dens eksistens.

## I rollene
(utvalg)
* George C. Scott –  Lt. Barney Caine LAPD 
* Marlon Brando –  Adam Steiffel, Chairman Titan Oil 
* Marthe Keller –  Lisa Spangler 
* John Gielgud –  Dr. Abraham Esau, Director Reich Energy 
* G.D. Spradlin –  Arthur Clements 
* Beatrice Straight –  Kay Neeley 
* Richard Lynch –  General Helmut Kladen/Frank Tedesco

## Referanser


## Eksterne lenker
*
Mycron

**Mycron A/S** (etablert 1975 i Oslo) var en norsk produsent av mikrodatamaskiner, etablert av Lars Monrad-Krohn som ledet selskapet inntil 1982 da han etablerte Tiki Data.

MYCRO-1 var en Intel 8080-maskin, blant de første maskiner med alt på ett kort (1975).  Det kjørte operativsystemet MYCROP. Deretter kom Mycron 3 som kjørte CP/M, Mycron 1000 med Zilog 80-prosessor, kjørte operativsystemet MP/M. Siden kom Mycron 2000, basert på Intel 8086 (blant de første) med CP/M-86 og MP/M-86 operativsystem.

Blant de ansatte finner man Arne Maus (1986–89) og Gisle Hannemyr.

Selskapet gikk over til å hete **MySoft** (1999).

## Referanser


## Eksterne lenker
* Forum på Facebook for å diskutere og dele informasjon om MYCRO-1
* Flere bilder av MYCRO-1
Diez

Byen **Diez** ligger ved elva Lahn og grenser rett til nabobyen Limburg an der Lahn. Mellom Diez og Limburg går grensen som skiller delstatene Hessen og Rheinland-Pfalz. Denne grensen oppstod etter den andre verdenskrigen, da Diez ble tildelt den franske besetningssonen og Limburg kom til den amerikanske. Fra 1815 hørte begge byer til hertugdømmet Nassau.

To elver flyter gjennom byen. I Diez munner den lille elva Aar ut i Lahn.

## Historie
Navnet *Diez* utviklet seg fra den opprinnelige formen *Theodissa*. Under dette navnet ble byen første gang nevnet i et dokument av Karl den store i 790.

Liksom nabobyen Limburg har Diez sitt opphav på en klippe. Der bodde grevene i mer enn sekshundre år. Greveslottet kan beundres inntil i dag. Slottskirken er hoveddominanten i Diez. I dag tjener slottet som ungdomsherberge.

Under klippen bosatte seg nedre adel og grunnla byen.

I 1329 fikk Diez byrettigheter fra Ludwig fra Bayern. På 1700-tallet ble Diez en viktig markedsplass for korn.

I 1924 ble et naturlig bad anlagt, det såkalte Felke-Bad.

Etter at hertugdømmet Nassau ble annektert av Prøyssen, ble der innført det prøyssiske forvaltningssystemet og distrikter (*Kreise*) ble grunnlagt. Diez ble distriktshovedstad i det nytt grunnlagte distriktet *Unterlahnkreis*. Til *Unterlahnkreis* hørte i begynnelsen også Limburg; men i 1886 fikk Limburg setet i det nytt grunnlagte distriktet *Kreis Limburg*.

Mellom 1969 og 1977 ble i den forhenværende forbundsrepublikken gjennomført en forvaltningsreform. Ved den ble antallet av distrikter og kommuner forringet. Distriktene *Unterlahnkreis* og *Loreleykreis* ble lagt sammen og dannet det nye distriktet *Rhein-Lahn-Kreis*. Derved mistet Diez sin posisjon som *Kreisstadt*, for kurstedet Bad Ems ble oppnevnt som ny distriktshovedstad.

## Slottet Oranienstein
Én av severdighetene i Diez er slottet Oranienstein som er setet til ætten Nassau-Oranien som den nederlandske dronningen Beatrice stammer fra. Slottet ble påbegynt i 1684 av fyrstinnen Albertine Agnes på ruinen til det forhenværende benediktinerklosteret Dierstein. I begynnelsen tjente slottet som hjem for enker. I årene 1704 til 1709 ble slottet ombygd og fikk derved sin betydning som slott.

Inntil den andre verdenskrigen ble slottet brukt som militærinternat. Inntil i dag har det  tjent som kaserne til den tyske arméen.

## Eksterne lenker
* 
* Internettsiden om bydelen Freiendiez
* Tourist-Information Diez
Qeqertarsuatsiaat

**Qeqertarsuatsiaat** (dansk: *Fiskenæsset*) er en bygd i Nuuk kommune, sydvest på Grønland. Den ligger mellom hovedstaden Nuuk (Godthåb) og Paamiut, ca. 150 km syd for Nuuk. 

Pr januar 2004 bodde det 273 innbyggere her, og navnet betyr «den ganske store øya». De fikk bygdestatus i 1872. 

Bygda ble etablert i 1754 av den dansk-norske handelsmannen Anders Olsen, som en handelsstasjon. Herifra kunne KGH (Den Kongelige Grønlandske Handel) drive handel med skinn og hvalspekk, med de lokale jaktfolkene. Dette var den femte bygda som ble etablert på Grønland. 

Tradisjonelt har fiske etter torsk vært hovednæringsveien her, men på 1990-tallet sank torskebestanden veldig, inntektsgrunnlaget ble redusert, og bygda mistet mange innbyggere. Etter dette har imidlertid folketallet vært mer stabilt. I dag har Qeqertarsuatsiaat bl.a. skole, bibliotek, kirke, helsestasjon, postkontor, brannstasjon, elverk og eldrehjem. 

I 2007 ble det kjent at det canadiske gruveselskapet True North Gems har begynt prøveboring etter rubiner i Aappaluttoqområdet i Qeqertarsuatsiaat. Det er Fællesrådet vedrørende Mineralske Råstoffer i Grønland som behandler søknader om gruvedrift på Grønland. 

## Referanser


## Eksterne lenker
* Historiske bilder fra Qeqertarsuatsiaat
* Norsk selskap skal utvinne rubiner på Grønland
Internet Research Task Force

**Internet Research Task Force** (IRTF) er en søsterorganisasjon til Internet Engineering Task Force (IETF). Dens uttalte formål er «Å fremme forskning som er av viktighet for utviklingen av fremtidens  Internett, ved å opprette fokuserte, langsiktige og små forskningsgrupper som arbeider med emner relatert til Internetts protokoller, applikasjoner, arkitektur og teknologi».

IRTF er sammensatt av forskningsgrupper som studerer langsiktige spørsmål som angår Internett og beslektede teknologier. Listen over de nåværende gruppene kan finnes på IRTF's nettsted.

IRTF styres av Internet Research Steering Group (IRSG), som korresponderer med den tilsvarende organisasjonen Internet Engineering Steering Group (IESG) på IETF-siden. Lederen for IRTF utnevnes av Internet Architecture Board (IAB) for en periode på to år. IRTF's nåværende leder er Aaron Falk.

## Se også
*Internettstudier

## Eksterne lenker
* Internet Research Task Force
* RFC 2014 (BCP 8), gir en grundigere beskrivelse av retningslinjer og prosedyrer for IRTF's forskningsgrupper.
Uedle metaller

**Uedle metaller** er metaller som lett reagerer med fortynnede syrer og raskt oksiderer i luft dersom de ikke er dekket av en beskyttende oksidfilm, som f.eks. aluminium. Viktige uedle metaller er aluminium, bly, jern, kalsium, magnesium, natrium og sink.

Betegnelsen *uedelt metall* brukes også ofte i omtale av smykker eller andre gjenstander for å skille mellom det som er laget av sølv, gull eller platina og det som er laget av andre metaller.

## Se også
*Edelmetall
Englands geografi

England utgjør østlige og sørlige to-tredjedeler av Storbritannia, pluss offshore øyer hvor den største er Isle of Wight. England grenser til Skottland i nord og til Wales i sør. Det ligger nærmest til det europeiske kontinentet i Storbritannia, adskilt fra Frankrike bare ved et 21 mile (34&nbsp;km) havgap.

Listen over Englands største byer er debattert fordi i britisk engelsk er den normale betydningen av ordet by «et stadig utbygd urbant område»; dette kan være vanskelig å definere, og andre definisjoner er foretrukket av noen personer for å øke rangeringen av sin egen by. London er den største byen i England. Manchester og Birmingham er lik på andreplass. Et antall andre byer, hovedsakelig i den nordlige delen av Storbritannia, er av vesentlig størrelse og innflytelse. Disse inkluderer: Liverpool, Leeds, Newcastle upon Tyne, Nottingham, Bristol, Sheffield, Bradford og Leicester. Hvis man bruker den amerikanske definisjonen for by, vil rangeringen bli: Birmingham, Leeds, Sheffield, Bradford, Liverpool og Manchester. Her er ikke London på listen (Stor-London er en region, og City of London er ørliten), og den ene av de to kandidatene for å være Englands nest største by, Manchester, er ned på sjette. I Storbritannia er denne rangeringsmetoden for byer vanligvis bare brukt av personer som er pålagt å gjøre det.

Kanaltunnelen ved Folkestone forbinder England til Europa og fastlandet. Den engelske-franske grense er midt i tunnelen. Høyeste temperatur målt i England var 38.5°C (101.3 °F) den 10. august 2003 i Kent.

## Elver

* Themsen
* Severn
* Trent
* Humber
* Tyne
* Mersey
* Dee
* Avon

Severn er den lengste, engelske elven, med Thames og Trent som henholdsvis andre og tredje. Disse er de tre lengste elvene i Storbritannia.

## Byer

De største byene i England er som følger (i alfabetisk rekkefølge):
* Birmingham
* Bradford
* Bristol
* Coventry
* Derby
* (Kingston upon) Hull
* Leeds
* Leicester
* Liverpool
* London
* Manchester
* Newcastle upon Tyne 
* Norwich
* Nottingham
* Plymouth
* Sheffield
* Stoke-on-Trent
* Wolverhampton

## Referanser


## Se også
*Storbritannias geografi
*Skottlands geografi
*Wales' geografi